Laura Marcos

Laura Marcos  ye una escritora narradora y poeta asturiana. Ye llicenciada en filoloxía inglesa y especialista en filoloxía asturiana y dirixe y presenta'l programa web "La clá invisible".

Tien participáu na antoloxía editada por Antón García La prueba del once (Ediciones Saltadera, 2015) con otros 10 poetes mozos del panorama asturianu, y nel llibru coleutivu autoeditáu Degeneración salvaje xunto con Pablo X. Suárez y otros poetes.

En 2017 asoleyó la que diba ser la so primer obra en solitariu: Cuentos de ser y de tar (Ediciones Trabe), una esbilla de 10 cuentos que mecen realismu y fantasía y que tuvo bones crítiques en medios como Goodreads o El Súmmum Revista Cultural. A la so obra lliteraria y en delles ocasiones premiada, Laura Marcos súma-y una faceta de crítica lliteraria nel espaciu "La clá invisible" na plataforma de YouTube PlayPresta nel qu'analiza los llibros y autores asturianos de toles époques poniendo un procuru especial nos autores más nuevos y interesantes.

 Premios 

 L'Horru del Carbayedo 2019 de microrrelatos
 XXVI Premiu Fernán Coronas de poesía 2019 pol poemariu "Díes otros"

 Obres 
 En solitariu 
 Cuentos de ser y de tar (Ediciones Trabe, 2017)

 En llibros coleutivos y antoloxíes 
 La prueba del once (Ediciones Saltadera, 2015)
 Degeneración salvaje (autoeditáu)
Fecho na Cuarentena (Ediciones Radagast, 2020)

 Referencies 

 Enllaces esternos 
  Páxina web de Laura Marcos]

Categoría:Escritores d'Asturies
Categoría:Poetes d'Asturies
Categoría:Escritores n'asturianu
Categoría:Persones de Mieres